
FIŞA MĂSURII 
SPRIJINIREA TINERILOR FERMIERI – CODUL MASURII - M4/2B  
Tipul măsurii:☐ INVESTIȚII 
                     ☐ SERVICII 
                     ☒ SPRIJIN FORFETAR 
1.Descrierea generală a măsurii, inclusiv a logicii de intervenţie a acesteia şi a contribuţiei la priorităţile strategiei, la domeniile de intervenţie, la obiectivele transversale şi a complementarităţii cu alte măsuri din SDL
Această măsură asigură sprijin agricultorilor tineri pentru instalarea pentru prima dată ca şefi ai unei exploataţii agricole. Măsura va contribui aşadar la ȋmbunătăţirea managementului şi creşterea competitivitaţii sectorului agricol. In tot acest proces, rolul cel mai important revine intrării tinerilor şi femeilor pe piaţa muncii şi ȋn administrarea afacerilor, aceştia fiind parte a grupurilor cu risc care migrează cel mai uşor către zonele urbane negăsind locuri de muncă ȋn mediul rural. In acelaşi timp, ȋmbătrânirea fermierilor este o alta problemă care şi-ar găsi soluţie ȋn implicarea tinerilor spre a administra fermele aducând cu ei totodată un suflu nou de cunoştinţe şi energie, iniţiativa de a implementa procese şi tehnologii inovatoare, prietenoase cu mediul, şi a ȋmbunătăţi managementul fermei per ansamblu. 
La nivelul GAL Tinutul Vinului exista un numar redus de de tineri fermieri, datorita factorilor socio-economici si a fenomenului de imbatranire. Din punct de vedere al structurii pe grupe de varsta, cea mai mare pondere o au persoanele cu varste cuprinse intre 20-60 ani – 47,16% - 18.416 persoane, urmate de cei cu varste de peste 60 ani – 33,56% - 13.106 persoane, cel mai scazut procent fiind in randul persoanelor sub 20 ani – 19,27% - 7.526 persoane. Acest lucru, pe termen lung poate afecta performantele sectorului agricol. O astfel de masura, poate incuraja tinerii plecati sa se stabileasca in teritoriu, si pe cei actuali sa ramana si sa - si dezvolte afaceri proprii in agricultura, poate preveni abandonul terenurilor agricole
		Alte puncte slabe identificate: Lipsa unor ferme zootehnice moderne;Agricultura este activitate neatractivă pentru tineret și generatoare de venituri mici și instabile; Fragmentarea proprietății și lipsa asocierii menține exploatațiile agricole mici și foarte mici, cu un nivel extrem de redus al productivității și eficienței economice.
Sectorele prioritare de dezvoltare sunt cultura mare, sectorul zootehnic si legumicultura.
Prezenta măsura contribuie la următoarele obiectivul de dezvoltare rurală, conform art. 4 din Reg. (UE) nr. 1305/2013: a). favorizarea competitivităţii agriculturii. Prin instalarea tinerilor fermeriei, acestia vor duce la intinerirea generatiilor sefilor exploatatiei si vor putea folosi metode si tehnici inovative in procesul de dezvoltare a afacerii lor. Astfel, aducand noutate in sectorul agricol si alaturandu-se sefilor de exploatati mai vechi, care au experienta, vor contribui la cresterea competitivitatii din sectorul agricol.
Măsura de faţă are ca obiective specifice: Instalarea pentru prima data de tineri fermieri din cadrul GAL ca manageri ai unei exploatatii; Diminuarea procesului de migrare a tinerilor din teritoriul GAL si cresterea numarului de tineri ce se stabilesc cu domiciliul in localitate; Cresterea competitivitatii sectorului agricol din teritoriul GAL ; Dezvoltarea economica a teritoriului; 
Măsura contribuie la prioritatea 2 prevăzută la art. 5, Reg. (UE) nr. 1305/2013, “Creșterea viabilității exploatațiilor și a competitivității tuturor tipurilor de agricultură în toate regiunile și promovarea tehnologiilor agricole inovatoare si a gestionării durabile a pădurilor, cu accent pe următoarele aspecte”
Măsura corespunde obiectivelor art 19”Dezvoltarea exploatatiilor si a intreprinderilor”, (1), (a), (i) din Reg. (UE) nr. 1305/2013 
Măsura contribuie la Domeniul de intervenție 2B “Facilitarea intrării în sectorul agricol a unor fermieri calificați corespunzător și, în special, a reînnoirii generațiilor”, prevazut la art. 5, Reg. (UE) nr. 1305/2013), (2), (b). Sprijinul se acorda tinerilor fermieri din teritoriul GAL Tinutul Vinului care se stabilesc pentru prima dată într-o exploatație agricolă în calitate de șefi ai exploataţiei, cu scopul de întinerire a generațiilor de fermieri și de creștere a gradului de competitivitate a exploatațiilor agricole
Măsura contribuie la obiectivele transversale ale Reg. (UE) nr. 1305/2013, legate de inovare, de protecția mediului, în conformitate cu art. 5 din regulamentul amintit, astfel:
Inovare: Sprijinirea tinerilor fermieri de a incepe o activitate in calitate de sef al exploatatiei agricole, va avea drept urmare, posibilitatea inovarii sectorului agricol, acestia fiind mai deschisi sa aplice tehnologii si procese noi, avand mai mult acces la noile informatii.  
Protecția mediului: De asemenea, in procesul de finantare a proiectului, se vor stabili criterii de selectie cu privire la acele proiecte care promoveaza activitati prietenoase cu mediul inconjurator. Spre exemplu, vor fi acordate puncte suplimentare pentru acele proiecte care utilizeaza surse de energie regenerabile. Un alt criteriu de selectie il constituie utilizarea de catre beneficiar a unui sistem propriu de irigare care sa protejeje mediul inconjurator si sa diminueza pierderile de apa, sa aiba un consum redus si un randament ridicat, sa protejeje solul (ex: sistem de irigare prin picurare)
	Complementaritatea cu alte măsuri din SDL: masura este complementara cu alte masuri din SDL in sensul ca beneficiarii directi ai acestei masuri pot fi beneficiari directi/indirecti pe urmatoarele masuri: Beneficiari indirecti pe masura M1/1C Formarea profesionala a actorilor implicati in sectorul agricol din teritoriul GAL Tinutul Vinului si pe masura; Beneficiari directi in cadrul masurii M5/6A Sprijin pentru crearea de noi activitati economice in sectorul non-agricol si masurii M6/6A Dezvoltarea sectorului non-agricol 
		Sinergia cu alte măsuri din SDL: masura contribuie la prioritatea P2 impreuna cu masurile: M2/2A Cresterea performantei economice a exploatatiilor agricole si pomicole, M3/2A Ajutor pentru ferme mici

2.Valoarea adăugată a măsurii
Prin sprijinirea tinerilor fermieri, este vizata in primul rand incurajarea familiilor tinere din mediul rural de a se stabiliza in mediul rural, de a dezvolta o afacere in sectorul agricol, contribuind asttfel la crearea de locuri de munca, la cresterea veniturilor, dand posibilitatea dezvoltarii ulterioare si de alte activitati (non agricole), toate acestea cumulate avand un efect pozitiv asupra eonomiei din teritoriu, conferindu-i plus valoare.

3.Trimiteri la alte acte legislative
R (UE) nr. 1307/2013; Recomandarea 2003/361/CE din 6 mai 2003; R (CE) nr. 1242/2008; R (UE) nr. 1303/2013; Actul Delegat (UE) nr. 480/2014; R (UE) nr. 215/2014, Legea nr. 346/2004, Ordonanță de urgență nr. 44/2008, Ordonanţa Guvernului nr. 8/2013, Ordonanța Guvernului nr. 129/2000, Ordonanța Guvernului nr.76/2004. HG 226/2015 cu modificarile si completarile ulerioare
4.Beneficiari direcţi/indirecţi (grup ţintă)
Tânărul fermier așa cum este definit în art. 2 din R(UE) nr. 1305/2013*, care se instalează ca unic șef al exploatației agricole, prin infiintarea ca microintreprindere/intreprindere mica cu maxim 24 de luni inainte de depunerea proiectului
Persoană juridică cu mai mulți acționari unde un tânăr fermier, așa cum este definit în art. 2 din R(UE) nr. 1305/2013 se instalează și exercită un control efectiv pe termen lung în ceea ce privește deciziile referitoare la gestionare, la beneficii și la riscurile financiare legate de exploatație şi deţine cel puţin 50%+1 din acţiuni. 
*Art. 2 (1) n -„tânăr fermier” înseamnă o persoană cu vârsta de până la 40 de ani (inclusiv cu o zi înainte de a împlini 41 de ani)  la momentul depunerii cererii, care deține competențele și calificările profesionale adecvate și care se stabilește pentru prima dată într-o exploatație agricolă ca șef al respectivei exploatații.
5.Tip de sprijin
Sprijin la instalare: sprijinul va fi acordat sub formă de sumă forfetară pentru implementarea obiectivelor prevăzute în planul de afaceri pentru a facilita tânărului fermier începerea activităților agricole.
6.Tipuri de acţiuni eligibile şi neeligibile
Tipuri de acţiuni eligibile
-Acţiuni care asigură facilitarea stabilirii tânărului fermier ȋn baza Planului de Afaceri, ca sef a unei exploatatii agricole 
Tipuri de acţiuni neeligibile
-Nu au fost prevazute actiuni neeligibile.
7.Condiţii de eligibilitate
-Solicitantul trebuie să se încadreze în categoria microîntreprinderilor şi întreprinderilor mici; 
-Solicitantul deţine o exploataţie agricolă cu dimensiunea economică  de minim 8.000 SO.
-Solicitantul prezintă un plan de afaceri; 
-
Solicitantul deține competențe și aptitudini profesionale, îndeplinind cel puțin una dintre următoarele condiții: 
1.Studii medii/superioare/postuniversitare în domeniul agricol/veterinar/economie agrară; 
2. Formare profesională prin studii/ curs de calificare în domeniul agricol, agro-alimentar, veterinar sau economie agrară de cel calificare profesională, conform legislaţiei aplicabile la momentul acordării certificatului de calificare profesională
3.Competențe  în domeniul agricol/veterinar/economie agrară dobândite prin participarea la programe de iniţiere/instruire/specializare care nu necesită un document eliberat de formatorii recunoscuţi de către ANC şi presupune un număr de ore sub numărul de ore aferent Nivelului I de calificare profesională sau recunoaşterea de către un centru de evaluare si certificare a competențelor profesionale obținute pe alte căi decât cele formale autorizat ANC a competenţelor dobândite ca urmare a experienţei profesionale; 
4.Angajamentul de a dobândi competențele profesionale adecvate într-o perioadă de grație de maximum 33 de luni de la data adoptării deciziei individuale de acordare a ajutorului, dar nu mai mult de ultima tranşă de plată.
 
-Solicitantul se angajează să devină fermier activ în termen de maximum 18 luni de la data instalării. 
· - 
· Beneficiarul să aibă sediu social în teritoriul GAL; în cazul în care proiectul este amplasat atât pe teritoriul GAL, cât și în zona adiacentă acestuia, finanțarea proiectului este eligibilă cu condiția ca solicitantul să aibă sediu pe teritoriul acoperit de GAL, investiția să se realizeze pe teritoriul GAL și ponderea cea mai mare a exploatației agricole (suprafața agricolă/numărul de animale) să se afle pe teritoriul GAL;

Sprijinul se acordă în vederea facilitării stabilirii tînărului fermier în baza Planului de Afaceri (PA). Toate cheltuielile propuse în PA, inclusiv capitalul de lucru şi activităţile relevante pentru implementarea corectă a PA aprobat pot fi eligibile, indiferent de natura acestora.
Planul de afaceri va include cel puțin următoarele: 
• Prezentarea situației inițiale a exploatației agricole (de ex: datele solicitantului, aria de cuprindere a activității, forma juridică a solicitantului, abilități profesionale, istoricul întreprinderii agricole, facilități de producție, dotarea exploatației); 
• Prezentarea etapelor şi obiectivelor propuse pentru dezvoltarea exploatației agricole (de ex. obiectivul general, obiectivele operaționale – planificarea îndeplinirii acestora, riscurile de implementare, standarde și norme europene legate de protecția muncii și de mediu și normele sanitare-veterinare, în cazul exploatațiilor agricole care vizează creşterea de animale, planul de amenajări pentru gestionarea gunoiului de grajd, conform normelor de mediu precum și previziunea bugetului de venituri - cheltuieli; 
• Prezentarea detaliată a acțiunilor, inclusiv cele legate de sustenabilitatea mediului și de utilizare eficientă a resurselor, necesare pentru dezvoltarea exploatației agricole, formarea sau consilierea (îmbunătățirea economică propusă a exploatației, planul propus pentru formare şi consiliere – pentru a îmbunătăți aptitudinile beneficiarilor și eficacitatea exploatației, restructurarea și diversificarea activităţilor agricole (evaluarea riscurilor de mediu și planificarea implementării);
8.Criterii de selecţie
Principiile ȋn ceea ce priveşte stabilirea criteriilor de selecţie sunt următoarele:
-Principiul sectorului prioritar (cultura mare, zootehnie, legumicultura)
-principiul nivelului de calificare ȋn domeniul agricol;
-proiecte care contribuie la protectia mediului (sisteme de irigatii care contribie la diminuarea pierderilor de apa)
- princiupiul comasarii exploatatiilor
- principiul dimensiunii exploatatiei 
- includerea in palnul de afaceri de actiuni inovative
- principiul participarii la cursurile de formare profesionala organizate in cadrul GAL: solicitantul sa dea o declaratie ca va participa la cursurile de formare organizate pe masura M1/1C
- principiul implementarii proiectului in localitati cu un IDUL scazut
- principiul crearii unor produse cu specific local
-alte criterii ȋn acord cu specificul teritoriului.
Principiile de selecție vor fi detaliate suplimentar ȋn faza de implementare a SDL.

9.Sume (aplicabile) şi rata sprijinului
Cuantumul sprijinului este de 40.000 de euro/proiect (pentru o exploatatie de  minim 8.000 SO) pe o perioadă de maxim 5 ani.
Sprijinul se va acorda sub formă de primă, în două tranşe astfel: 
-75% din cuantumul sprijinului la semnarea deciziei de finanțare; 
-25% in cuantumul sprijinului se va acorda cu condiția implementării corecte a planului de afaceri, fără a depăși 5 ani de la semnarea deciziei de finanțare. 
10.Indicatori de monitorizare
Indicatorii stabiliti sunt urmatorii:
Nr. De exploatatii sprijinite/beneficiari sprijiniti: minim 3
Nr. De proiecte care includ teme de mediu/inovare: minim 1

